Van onder in die suide teen die Suid-Afrikaanse grens tot in Etosha Nasionale Park bo in die noorde,besoek ons die top besienswaardighede wat Namibië so indrukwekkend maak. Soos met ons bekende blommetoere, streef ons om net die beste toer aan te bied!
Ons roete vat ons na die kusdorp Luderitz en die bekende spookdorp Kolmanskop. Hier onderneem ons ‘n begeleide toer. Behalwe vir die ongelooflike fotogeleenthede laat die dorp jou verstom oor die tegnologie van daai tyd. Van hier volg ons die grondpad diep in die woestyn in.